**КРИТЕРИЙ ЗА ВЪЗЛАГАНЕ НА ПОРЪЧКАТА. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

1. **Критерий за възлагане:**

Възложителят ще възложи настоящата обществена поръчка чрез определяне на **Икономически най-изгодна оферта,** съгласно чл. 70. ал. 2. т. 3 от ЗОП.

Класирането на офертите ще се извършва на база получената от всяка оферта „Комплексна оценка" - (КО) като сума от индивидуалните оценки по определените предварително показатели.

1. **Методика за определяне на комплексната оценка на офертите.**

Методиката за определяне на комплексната оценка има за цел избор на икономически най-изгодното предложение - това, което в най-голяма степен отговаря на предварително обявените от възложителя показатели и тяхната тежест, пряко свързани с обекта на обществената поръчка.

Възложителят, като се съобразява със своите нужди, с предмета, с характера, с обема и спецификата на поръчката определя следната методика за оценка:

Отделните показатели и съответните им тежест в комплексната оценка са както следва:

|  |  |  |
| --- | --- | --- |
| ПОКАЗАТЕЛ ЗА ОЦЕНКА НА ОФЕРТИТЕ**К** | ТЕЖЕСТ НА КРИТЕРИИТЕ**А** | ПРИСЪДЕН БРОЙ ТОЧКИ**B** |
| К1  | А1 =30 %  | В1 = Сmin/Сn |
| К2 | А2 = 15% | В2 = Сmin/Сn |
| КЗ  | АЗ = 20%  | ВЗ = Сn/Сmax |
| K4  | А4 = 35%  | В4 = Сn/Сmax |

*Таблица 1*

Където:

Кn - показател за оценка на предложенията;

Аn - тежест на критерия;

Вn - присъден брой точки:

Сn - предложение на участника;

Сmin - минимално предложение на участниците в процедурата;

Сmах - максимални предложение на участниците в процедурата.

1. Стойностите на посочените показатели се получават по следния начин:

Показател К1 се формира по следния начин:

К1 = А1 х Б1 - Представлява произведение от съотношението между предложената най-ниска средноаритметичната стойност на предложените цени на труда, посочени в Приложения №№ 1-15 (съгласно Образец № 2.1) от участник в процедурата към предлаганата средноаритметичната стойност на предложените цени на труда, посочени в Приложения №№ 1-15 (съгласно Образец № 2.1) от съответния участник в процедурата, умножено с теглови коефициент 30%.

Показател К2 се формира по следния начин:

К2 = А2 х В2 - Представлява произведението от съотношението между предложената от участник в процедуратa най- ниска обща стойност в лева на всички резервни части към предложената от съответния участник обща стойност в лева на всички резервни части от Образец 2.2 - списък - ценова листа на основните резервни части, умножено с тегловия коефициент 15%.

Показател К3 се формира по следния начин:

КЗ = АЗ х ВЗ - Представлява произведението от съотношението между предложения от съответния участник гаранционен срок (брой календарни месеци) към предлагания максимален гаранционен срок (брой календарни месеци) от участник в процедурата, умножено с теглови коефициент 20%.

Показател К4 се формира по следния начин:

К4 = А4 х В4 – Представлява произведение от съотношението между получените от съответния участник точки съгласно Методика за оценяване на Технологичната карта на процесите в компанията на изпълнителя, които доказват неговия практически капацитет за изпълнение на поръчката, към получената максимална стойност точки от участник в продурата, умножено с теглови коефициент 35%.

**Методика за оценяване на Технологичната карта на процесите в компанията на изпълнителя, които доказват неговия практически капацитет за изпълнение на поръчката:**

**Присъждат се 25 точки**, когато:

Технологичната карта съдържа всички етапи и дейности на процеса: резервиране на час в сервиза, приемане на автомобила, калкулиране на предварителна цена. съгласуване на стойността на ремонта, срока на приемане на автомобила, срока на започване на ремонта, срока на доставка на резервните части, срока на извършване на ремонта, начина на предаване на автомобила.

Технологичната карта е съобразена напълно със заявените от възложителя изисквания в документацията. Изброените дейности са в системна последователност и включват дейности по управление и контрол. В описания процес на работа Участникът е показал взаимодействие с Възложителя на необходимите етапи. Процесът е кадрово обезпечен. Посочени са времеви показатели, които са реални и технологично обосновани. Технологичната карта недвусмислено показва опит и професионални умения в обслужване на корпоративни клиенти. В технологичния процес са включени съществени допълнителни условия и/или услуги, които ще доведат до повишаване на качеството на предоставяните дейности, предмет на обществената поръчка.

**Присъждат се 10 точки, когато:**

 Участникът е описал технологията на работа, но липсват етапи или дейности или те не са в системна връзка. Посочените времеви показатели са необосновани или технологично неосъществими. Има допуснати пропуски в кадровото обезпечаване на процеса или в неговия контрол и взаимодействие. В технологичния процес са включени несъществени допълнителни условия и/или услуги, които ще доведат до повишаване на качеството на предоставяните дейности, предмет на обществената поръчка.

**Присъждат се 5 точки**, когато:

Участникът е допуснал съществени пропуски в описание на технологията на процеса и предложените дейности. Липсва взаимодействие с Възложителя. Кадрово не е обезпечен. Не са посочени времеви показатели или те са нереални. В технологичния процес не са включени допълнителни условия и/или услуги, които ще доведат до повишаване на качеството на предоставяните дейности, предмет на обществената поръчка.

Комисията класира участника получил най – висока комплексна оценка, получена като сбор от стойностите на индивидуалните оценки по съответните показатели:

КО/комплексна оценка/= К1 + К2 + КЗ + К4

Оценките по отделните показатели поотделно и комплексната оценка се представят в числово изражение с точност до третият знак след десетичната запетая.

Възложителят не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Всяко предложение, отговарящо на изискванията на ЗОП и поставените от Възложителя условия, допуснато до оценка, ще се класира въз основа на посочения критерий, като офертата получила най-висока комплексна оценка, се класира на първо място. Останалите оферти заемат места в класирането по низходящ ред.

Съгласно чл. 72, ал. 1 от ЗОП, когато предложение в офертата на участник, свързано с цената, която подлежи на оценяване, е с повече от 20 на сто по- благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за предложените стойности.